स्वयंसेवी शिक्षकों का प्रशिक्षण
सिरसा | साक्षरभारत मिशन के तहत गांव गुडियाखेड़ा को पूर्ण साक्षर बनाने के लक्ष्य को प्राप्त करने के लिए गांव गुडियाखेड़ा में स्वयंसेवी शिक्षकों के लिए एक दिवसीय प्रशिक्षण कार्यक्रम का आयोजन किया गया। प्रशिक्षण कार्यक्रम में जसपाल सिंह, प्राचार्य, राजकीय वरिष्ठ माध्यमिक विद्यालय, गुडियाखेड़ा बतौर मुख्यातिथि उपस्थित थे। प्रशिक्षण कार्यक्रम में राज्य साक्षरता मिशन प्राधिकरण हरियाणा रोहतक से आई टीम तथा साक्षर भारत मिशन के अधिकारियों ने साक्षरता पर प्रशिक्षण दिया। राज्य साक्षरता मिशन प्राधिकरण हरियाणा से आए हुए संसाधन व्यक्ति राजेन्द्र हुड्डा ने साझी पहल पुस्तिका की विशेषताओं के बारे में विस्तार से बताया। जिला समन्वयक डाॅ. भूपेन्द्र देव ने प्रशिक्षण शिविर का समापन किया।
hin_Deva hin_Deva